% от общото производство на АН на Съюза и 43 % от оказалите съдействие производители на АН от Съюза по време на РПРП), Комисията правилно стигна до заключението, че констатациите, включително данните, предоставени от двамата включени в извадката производители от Съюза, които доставят газ, са представителни за цялата промишленост за производство на АН на Съюза. Поради това твърдението беше отхвърлено.
 (256)
 Същите заинтересовани страни заявиха също, че съображение 200 се отнася до увеличение на цената на суровините, а именно природния газ, като причина за увеличението на производствените разходи на промишлеността на Съюза. Комисията обаче е следвало да разгласи данните в подкрепа на това твърдение, а именно изкупните цени на природния газ на включените в извадката производители от Съюза. Те заявиха, че с обществено достъпните цени на природния газ в Съюза не се цели разсейване на опасенията относно развитието на изкупната цена на природния газ на включените в извадката производители от Съюза. Те добавиха, че Комисията е трябвало също така да потвърди до каква степен констатациите от съображение 200 се отнасят до Yara France, което не закупува газ за производството на АН и че твърдението (от същото съображение), според което газът е най-важната суровина за производството на амониев нитрат, представляващ над 60 % от общите производствени разходи, не се отнася и за тримата включени в извадката производители от Съюза.
 (257)
 Комисията потвърждава, че производствените разходи за тон, посочени в съображение 200, са среднопретеглените производствени разходи за тон за всичките трима включени в извадката производители от Съюза. Фактът, че двама от включените в извадката производители от Съюза са вертикално интегрирани и произвеждат междинни суровини за производството на АН, като например амоняк, на обекта, докато третият включен в извадката производител от Съюза го закупува, не противоречи на твърдението, че природният газ е най-важната суровина за производството на амониев нитрат, като представлява над 60 % от общите производствени разходи. По-специално разходите за производство на амониев нитрат се определят пряко от разходите за природен газ (за вертикално интегрираните производители) или от разходите за амоняк, който е междинна суровина, произведена от природен газ и чиято цена се определя и от цената на природния газ. Разходите за суровини, предоставени от включените в извадката производители от Съюза в техните отговори на въпросника, бяха сверени с публично достъпната информация (79) и бяха установени в съответствие с преобладаващите пазарни цени и тяхното развитие в Съюза през целия разглеждан период. Поради това твърденията бяха отхвърлени.
 (258)
 Същите заинтересовани страни заявиха също така, че Комисията е следвало да обясни на каква основа е направила заключенията и е проверила, че е имало забавяне във времето в Съюза между намаляването на цените на газа и намаляването на цените на АН по време на РПРП и защо (съображение 223).
 (259)
 Следва да се поясни, че цените на АН на включените в извадката производители от Съюза по време на РПРП са събрани въз основа на сделки в техните отговори на въпросника и поради това могат да бъдат изчислени за всеки месец от РПРП. Изменението на цената на газа в Съюза на месечна база беше предоставено от